**Markus Phillips** (s. 21. maaliskuuta 1999 Port Perry, Ontario, Kanada) on kanadalainen jääkiekkopuolustaja, joka pelaa monikansallisen ICE Hockey Leaguen unkarilaisjoukkue Fehérvár AV19:ssa.

Ura
---

### Seuraura

#### Juniorivuodet

Phillips on Vaughan Kings MHA:n kasvatti. Hän siirtyi juniorina sittemmin Toronto Titansiin, jonka U16 AAA-joukkueen kapteenina Phillips toimi kaudella 2014–2015. Phillips johdatti joukkueen kauden päätteeksi GTHL:n Kraft Cup -mestaruuteen. Hän voitti myös OHL Gold Cupin. Phillips voitti myös Ontarion joukkueessa Kanadan talvikisojen mestaruuden. Owen Sound Attack varasi hänet koko OHL:n varaustilaisuuden 2015 yhdeksäntenä pelaajana ja ensimmäisenä puolustajana. Phillips siirtyi joukkueeseen kaudeksi 2015–2016. Kaudella 2016–2017 hän oli 13 osumallaan Attackin eniten maaleja tehnyt puolustaja. Phillips pelasi kauden aikana myös CHL Top Prospects Gamessa.

Los Angeles Kings varasi Phillipsin neljännellä kierroksella 118. pelaajana NHL:n varaustilaisuudessa 2017. Kaudella 2017–2018 hän nousi Owen Sound Attackin OHL-joukkueen kapteenistoon. Kesken kauden 2018–2019, tammikuussa 2019 seura kauppasi Phillipsin Guelph Stormiin vaihdossa vuoden 2019 toisen, vuoden 2020 toisen, vuoden 2021 kolmannen, vuoden 2022 neljännen, vuoden 2024 kolmannen kierroksen varausvuoroon sekä vuoden 2023 ehdolliseen neljännen kierroksen varausvuoroon. Hän voitti joukkueessa kauden päätteeksi OHL:n mestaruuden, J. Ross Robertson Cupin.

#### Ammattilaisura

Huhtikuussa 2019 Phillips teki kolmivuotisen NHL-tulokassopimuksen Los Angeles Kingsin kanssa. Syksyn harjoitusleirin päätteeksi seura lähetti hänet AHL-joukkue Ontario Reigniin, jossa Phillips pelasi kauden aikana viisi runkosarjaottelua ilman tehopisteitä. Lokakuussa hänet lähetettiin edelleen ECHL-joukkue Fort Wayne Kometsiin, jossa Phillips pelasi 20 runkosarjaottelua tehden kuusi syöttöpistettä. Vuoden 2020 vaihteessa Kings lähetti hänet yli-ikäisenä takaisin Guelph Stormin OHL-joukkueen vahvuuteen. Ennen ensimmäistäkään siellä pelattua ottelua Storm kauppasi Phillipsin London Knightsiin vuoden 2021 kolmannen ja neljännen sekä vuoden 2023 toisen kierroksen varausvuoroihin.

Tammikuun 2021 harjoitusleirin päätteeksi Los Angeles Kings lähetti Phillipsin Ontario Reignin AHL-joukkueeseen, jossa hän pelasi kokonaan kauden 2020–2021. Phillips pelasi koronaviruspandemian lyhentämän tulokaskautensa aikana 31 runkosarjaottelua tehopistein 3+7=10 ja yhden playoff-ottelun ilman tehopisteitä. Myös alkukauden 2021–2022 hän pelasi kokonaan Reignissa, kunnes maaliskuussa 2022 Kings kauppasi Phillipsin Winnipeg Jetsiin vaihdossa puolustaja Nelson Nogieriin. Koska hänet kaupattiin NHL:n siirtotakarajan jälkeen, Phillips ei voinut liittyä Jetsin NHL-joukkueeseen, vaan pelasi kauden loppuun AHL-joukkue Manitoba Moosessa.

Kaudeksi 2022–2023 Phillips siirtyi vuoden mittaisella sopimuksella SM-liigajoukkue Porin Ässiin. Hänen kautensa jäi odotuksiin nähden kuitenkin pettymykseksi. Phillips kärsi kauden aikana myös loukkaantumisista, mutta hänellä oli myös terveenä ollessaan vaikeuksia mahtua kokoonpanoon. Phillips teki lopulta runkosarjassa 33 ottelussa vain neljä syöttöpistettä ja pudotuspeleissä hän jäi viidessä ottelussa ilman tehopisteitä.

Phillips siirtyi kaudeksi 2023–2024 vuoden mittaisella sopimuksella monikansallisen ICE Hockey Leaguen unkarilaisjoukkue Fehérvár AV19:een.

### Maajoukkueura

Phillips pelasi alle 20-vuotiaiden MM-kilpailuissa vuonna 2019 sekä alle 18-vuotiaiden MM-kilpailuissa vuonna 2016. Hän pelasi myös alle 18-vuotiaiden Ivan Hlinkan muistoturnauksessa vuonna 2016, jolloin Phillips toimi Kanadan kapteenina.

Phillips edusti myös Canada Redin joukkuetta World U-17 Hockey Challengessa vuonna 2015, jolloin hän toimi joukkueensa kapteenina.

Pelityyli
---------

Phillips on kuvaillut itseään sulavasti luistelevaksi molempiin suuntiin pelaavaksi puolustajaksi, joka pyrkii hyödyntämään luisteluaan koko kentän alueella ja haluaa osallistua peliin sekä hyökkäys- että puolustuspäässä. Phillips osallistuu omien sanojensa mukaan kiekolliseen peliin ja haluan auttaa joukkuetta hyvien syöttöjen avulla luomaan maalintekomahdollisuuksia. Ässien kehitysjohtaja Tommi Kerttula luonnehti Phillipsin pelityylistä seuraavasti hänen sopimusuutisensa yhteydessä elokuussa 2022:

> »Markuksen vahvuudet ovat puolustuspelissä. Hän pystyy riistämään kiekkoja ja kamppailemaan ja hyvällä luistelulla pystyy ottamaan tilaa ja aikaa pois vastustajilta. Hän luistelee pää ylhäällä ja avaa hyökkäyksiä laadukkaasti helpoilla peliä edistävillä syötöillä. Markus liikkuu hyvin poikittaissuunnassa ja hyökkäysviivalla ja pystyy tukemaan hyökkäyksiä. Markus on vahva paketti ja hänellä on ominaisuuksia ottaa meillä hyökkäävämpi rooli kuin hänellä on viime vuosina AHL:ssä ollut.» 
> 
> 

Phillips on maininnut esikuvakseen Drew Doughtyn.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | Newmarket Hurricanes | OJHL | 2 | 0 | 1 | 1 | 4 | – | – | – | – | – |
| 2015–2016 | Owen Sound Attack | OHL | 63 | 3 | 9 | 12 | 22 | 6 | 0 | 0 | 0 | 2 | U18 | 7 | 0 | 2 | 2 | 2 |
| 2016–2017 | Owen Sound Attack | OHL | 66 | 13 | 30 | 43 | 44 | 17 | 0 | 5 | 5 | 10 |
| 2017–2018 | Owen Sound Attack | OHL | 68 | 10 | 29 | 39 | 34 | 10 | 0 | 3 | 3 | 4 |
| 2018–2019 | Owen Sound Attack | OHL | 31 | 2 | 8 | 10 | 28 | – | – | – | – | – | JMM | 5 | 0 | 3 | 3 | 6 |
|  | Guelph Storm | OHL | 31 | 3 | 13 | 16 | 20 | 24 | 2 | 2 | 4 | 8 |
|  | Guelph Storm | M-Cup | – | – | – | – | – | 4 | 0 | 0 | 0 | 0 |
| 2019–2020 | Ontario Reign | AHL | 5 | 0 | 0 | 0 | 4 | – | – | – | – | – |
|  | Fort Wayne Komets | ECHL | 20 | 0 | 6 | 6 | 18 | – | – | – | – | – |
|  | London Knights | OHL | 25 | 3 | 8 | 11 | 13 | – | – | – | – | – |
| 2020–2021 | Ontario Reign | AHL | 31 | 3 | 7 | 10 | 14 | 1 | 0 | 0 | 0 | 0 |
| 2021–2022 | Ontario Reign | AHL | 38 | 1 | 4 | 5 | 18 | – | – | – | – | – |
|  | Manitoba Moose | AHL | 7 | 0 | 2 | 2 | 8 | – | – | – | – | – |
| 2022–2023 | Ässät | SM-liiga | 33 | 0 | 4 | 4 | 10 | 5 | 0 | 0 | 0 | 0 |
| 3 kautta | yhteensä | AHL | 81 | 4 | 13 | 17 | 44 | 1 | 0 | 0 | 0 | 0 |
| 1 kausi | yhteensä | SM-liiga | 33 | 0 | 4 | 4 | 10 | 5 | 0 | 0 | 0 | 0 |
| 1 kausi | yhteensä | ECHL | 20 | 0 | 6 | 6 | 18 | – | – | – | – | – |

Lähteet
-------

* Markus Phillips The Internet Hockey Databasessa (englanniksi)
* Markus Phillips Eurohockey-sivustolla (englanniksi)
* Markus Phillips *Elite Prospects*. Everysport Media Group AB.  (englanniksi)

### Viitteet

1. 1 2  "Drew Doughty was my favourite growing up and it was cool to play with him in LA when I was there." *ingstagram.com*.  10.8.2022. HC Ässät Pori Oy. Viitattu 19.9.2022.
2. 1 2 3 4 5 6 7  Markus Phillips *Elite Prospects*. Everysport Media Group AB.  (englanniksi)
3. ↑  Elite Prospects - OHL Priority Selection *eliteprospects.com*. Everysport Media Group AB. Viitattu 15.8.2022. (englanniksi)
4. ↑  Big day at Attack Awards *attackhockey.com*.  31.5.2015. Owen Sound Attack. Viitattu 15.8.2022. (englanniksi)
5. ↑  Elite Prospects - Owen Sound Attack *eliteprospects.com*. Everysport Media Group AB. Viitattu 15.8.2022. (englanniksi)
6. ↑  Storm acquire Markus Phillips from Owen Sound Attack *guelphstorm.com*.  5.1.2019. GUELPH:  Guelph Storm. Viitattu 15.8.2022. (englanniksi)
7. ↑  LA Kings Sign Markus Phillips to Entry-Level Contract *nhl.com/kings*.  30.4.2019. Los Angeles Kings. Viitattu 15.8.2022. (englanniksi)
8. ↑  Markus Phillips Stats, Profile, Bio, Analysis and More *sportsforecaster.com*. XML Team Solutions, LLC. Viitattu 15.8.2022. (englanniksi)
9. ↑  KNIGHTS ACQUIRE MARKUS PHILLIPS FROM THE GUELPH STORM *londonknights.com*.  8.1.2020. London Knights. Viitattu 15.8.2022. (englanniksi)
10. ↑  Jets acquire Markus Phillips from the Los Angeles Kings for Nelson Nogier *nhl.com/jets*.  20.3.2022. WINNIPEG:  Winnipeg Jets. Viitattu 15.8.2022. (englanniksi)
11. 1 2  Puolustaja Markus Phillips siirtyy Ässiin *assat.com*.  10.8.2022. HC Ässät Pori Oy. Viitattu 15.8.2022.
12. ↑  Sepponen, Roni: Ässien pelaaja-arviot 2022−23: Toivoa herättänyt kausi sisälsi myös pettymyksiä *Jatkoaika.com*.  23.12.2022. Jatkoaika r.y. Viitattu 14.5.2023.
13. ↑  Markus Phillips Székesfehérváron *fehervarav19.hu*.  7.6.2023. Fehérvár AV19 SC. Viitattu 7.6.2023. (unkariksi)

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
15 Karnaranta |
16 Noiva |
20 Talaja |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen |
49 Viirret |
51 Salmela |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
87 Myllymaa |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl